Na tenpu di ileson
Konbersu sabi ta kori tudu kobon
Festa ta obidu na po ku pilon
Na odju di povu ta brilia iluzon
Na ora di buska puder
Valor es ta da omi ku mudjer
Na kutelu, na rubera ,o la kel otu len
Mesmu na kaloron es ta kumi ku kudjer
Na momentu di ingada koitadu
Promesa ku speransa ta bira agu
Generozidadi es ta po riba di mesa
Kaneka ta rabira pa diparbesa
So es fasedu kunfiansa, k’es ganha
Es ta skesi ses promesa
Es ta bira ku finesa ku grandeza
Kaminhu lonji es ta ba di bespa
Nason es ta ignora, pobre es ta fronta
Mizeria es ta sukundi, kumida sabi es ki ta kumi
Duranti ses mandatu es ka ta sai di ses konfortu
Ora ki tonda txiga mare di votu
Ses kobersu sabi es ta tonda konku.
kea_Latn kea_Latn quy_Latn kea_Latn kea_Latn kea_Latn kea_Latn kea_Latn kea_Latn pap_Latn pap_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn